RESOLUCIÓN parcial do 30 de setembro de 2008 pola que se adxudican as axudas (anexo VII) da Orde do 31 de xullo de 2008 (Diario Oficial de Galicia número 156, do 13 de agosto) pola que se convocan as axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/10/2008

A orde da Consellería de Innovación e Industria do 31 de xullo de 2008 (DOG nº 156, do 13 de agosto), aproba as bases que rexerán a convocatoria de axudas correspondentes a diversas accións formativas do Programa de recursos humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2008.
No artigo 2 do anexo VII da mencionada orde de convocatoria determinábanse os requisitos que debían cumprir os candidatos.
A Comisión de Selección establecida no artigo 9 das bases xerais da Orde do 31 de xullo de 2008, na súa reunión do día 22 de setembro de 2008, tendo en conta os créditos dispoñibles, acorda:
1. Propoñer a concesión dunha segunda prórroga dun ano de duración das axudas correspondentes ao Programa Isidro Parga Pondal, adxudicadas pola Resolución do 22 de setembro de 2004 (DOG do 2 de outubro) aos solicitantes que se relacionan no anexo I desta resolución.
Na súa virtude, atendendo a proposta elaborada pola comisión de avaliación establecida no artigo 9 da Orde do 31 de xullo de 2008 (DOG nº 156, do 13 de agosto), esta consellería
RESOLVE:
Primeiro.-Concederlles as axudas correspondentes ás universidades do SUG que contraten os 36 candidatos seleccionados que se relacionan no anexo desta resolución.
Segundo.-Tal e como se establece na Orde do 31 de xullo de 2008 (DOG nº 156, do 13 de agosto), a duración dos correspondentes contratos será dun máximo dun ano de duración a partir do 1 de outubro de 2008.
Terceiro.-As axudas ás universidades do SUG, correspondentes aos 36 contratos, financiaranse con cargo á aplicación orzamentaria 10.02.561B.444.0 dos orzamentos xerais da Comunidade Autónoma de Galicia para os anos 2008 e 2009, de acordo coa distribución que figura na táboa seguinte:
Ver referencia pdf "19500D005P051.PDF"
Cuarto.-A inobservancia por parte dos beneficiarios de calquera das bases establecidas na Orde de convocatoria do 31 de xullo de 2008 (DOG nº 156, do 13 de agosto) suporá a perda do dereito a percibir a axuda correspondente.
Quinto.-Contra esta resolución poderán os interesados interpoñer recurso potestativo de reposición perante o conselleiro de Innovación e Industria, no prazo dun mes que comezará a contar a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 30 de setembro de 2008.
P.D. (Orde 31-1-2006, DOG nº 24,
do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "19500D005P051.PDF"